สัปดาห์นี้มีประเด็น
กระแสข่าวเศรษฐกิจในสัปดาห์นี้ ยังมีประเด็นที่น่าสนใจหลากหลาย เริ่มเช้าวันจันทร์ที่ 5 พ.ย. เวลา 10.00 น.
3 พ.ย. 2555

โดย...ชัตน์วรี
กระแสข่าวเศรษฐกิจในสัปดาห์นี้ ยังมีประเด็นที่น่าสนใจหลากหลาย เริ่มเช้าวันจันทร์ที่ 5 พ.ย. เวลา 10.00 น. ธนาคารเกียรตินาคิน จัดแถลงข่าว “ทิศทางธุรกิจและผลการดำเนินงาน” ในช่วงบ่าย 13.00 น. ธนาคารกรุงไทย และดั๊บเบิ้ล เอ ลงนามสนับสนุนสินเชื่อ KTB Micro Bank เพื่อเกษตรกรผู้ปลูกต้นกระดาษ ณ ธนาคารกรุงไทย สำนักงานใหญ่
ช่วง 14.00 น. ธนาคารกรุงเทพ กับการเคหะแห่งชาติ (กคช.) และบรรษัทตลาดรองสินเชื่อที่อยู่อาศัย (บตท.) จะจัดพิธีลงนามแต่งตั้งธนาคารกรุงเทพ และธนาคารฮ่องกงและเซี่ยงไฮ้แบงกิ้งคอร์ปอเรชั่น เป็นที่ปรึกษาทางการเงินในการจัดทำแปลงสินทรัพย์เป็นหลักทรัพย์ (ซีเคียวริไทเซชัน) ณ ธนาคารกรุงเทพ 
วันอังคารที่ 6 พ.ย. เวลา 13.00 น. สถาบันอนาคตไทยศึกษาร่วมกับสมาคมผู้สื่อข่าวเศรษฐกิจ จัดงานสัมมนา “พลิกเส้นทางพัฒนา...สถาปนาความมั่งคั่งให้ประเทศ ที่ตลาดหลักทรัพย์แห่งประเทศไทย 
7 พ.ย. 10.00 น. บริษัทบริหารสินทรัพย์ กรุงเทพพาณิชย์ จัดพิธีลงนามในบันทึกความร่วมมือด้านการพัฒนาที่อยู่อาศัยตามโครงการบ้านมั่นคง กับสถาบันพัฒนาองค์กรชุมชน (องค์การมหาชน) และวันที่ 9 พ.ย. เวลา 13.00 น. ธนาคารไทยพาณิชย์ จัดงานสัมมนาในหัวข้อ “ความท้าทายของ AEC ต่อผู้ประกอบธุรกิจ SME ไทย” ที่สำนักงานใหญ่